བོད་ཡུལ་སློབ་གསོ་བརྟན་པོའི་སྒོ་ནས་རྒྱུན་གཏན་གོང་འཕེལ་དུ་འགྲོ་བའི་བསྐལ་བ་བཟང་པོ་ཞིག་མངོན་པར་ཤར་བའི་ཆེད་དུ།རྩོམ་འདིའི་ནང་དུ་ངེས་པར་དུ་བརྩི་སྲུང་བྱེད་དགོས་པའི་རྩ་དོན་ཆེན་པོ་བརྒྱད་བཏོན་ཡོད་ལ།རྩ་དོན་འདི་དག་ནི་མིའི་ཤེས་རྟོགས་ཀྱི་ཆོས་ཉིད་དང་སློབ་གསོའི་ཆོས་ཉིད།ཏང་གི་མི་རིགས་སྲིད་ཇུས་དང་རྒྱལ་ཁབ་ཀྱི་བཅའ་ཁྲིམས་བཅས་ལས་བཅུད་དུ་བསྡུས་པ་ཡིན་པས།དེ་ནི་ཚན་རིག་དང་མཐུན་པའི་རྩ་དོན་དང་ཡང་དག་པའི་རྩ་དོན་ཡིན་པ་མ་ཟད།དྲང་པོའི་རྩ་དོན་དང་།ལུགས་མཐུན་ཁྲིམས་མཐུན་གྱི་རྩ་དོན་ཡང་ཡིན།དེ་བས་དཔྱོད་ཤེས་གཟུར་གནས་བློ་ཡིས་རྩ་དོན་འདི་དག་བརྩི་སྲུང་ལག་བསྟར་བྱས་ན།བོད་ཡུལ་སློབ་གསོའི་འཕེལ་རྒྱས་ལ་དཔྱོད་ཤེས་ཀྱི་འོད་སྟོང་འབར་བའི་མདུན་ལམ་ཞིག་འབྱུང་ངེས་སོ།།